

Zemgales plānošanas reģiona

2024.gada maija Pakalpojuma sniedzēja izvēles procedūras

“**Vēstures eksperta pakalpojumu nodrošināšana projektā “Baltijas militārā mantojuma tūrisma produkta paplašināšana Lietuvā un Dienvidlatvijā" (Military Heritage II)”**

N O T E I K U M I

**1. Pakalpojuma pasūtītājs**

**Zemgales plānošanas reģions**, Katoļu ielā 2b, Jelgavā, LV-3001.

**2.** **Tirgus izpētes metode**

2.1. Pakalpojuma sniedzēja izvēles procedūra “Vēstures eksperta pakalpojumu nodrošināšana projektā “Baltijas militārā mantojuma tūrisma produkta paplašināšana Lietuvā un Dienvidlatvijā" (Military Heritage II)” (turpmāk – **Iepirkums**) tiek veikta atbilstoši pasūtītāja iekšējai kārtībai, kādā tas veic zemsliekšņa iepirkumu procedūras.

**2.2.** Piedāvājuma izvēles kritērijs – **saimnieciski izdevīgākais piedāvājums.**

**3. Iepirkuma priekšmets**

**3.1.** Iepirkuma priekšmets ir vēstures eksperta pakalpojumu sniegšana Zemgales plānošanas reģiona militārā mantojuma jomā atbilstoši šo noteikumu (turpmāk – Noteikumi) un tiem pievienotajā Tehniskajā specifikācijā (Pielikums Nr.1) un Pielikumu nr.4. un nr.5 noteiktajām prasībām.

**3.2.** Finansējumu nodrošina un iepirkuma procedūra tiek veikta Interreg VI-A Latvijas–Lietuvas programmas 2021.–2027. gadam projekta nr. LL-00052 "Baltijas militārā mantojuma tūrisma produkta paplašināšana Lietuvā un Dienvidlatvijā" (Military Heritage II), turpmāk tekstā – **„Projekts”,** ietvaros.

**4. Pakalpojuma izpildes termiņš**

**4.1.** Pakalpojuma izpildes gala termiņš: no līguma noslēgšanas brīža līdz **2024.gada decembris.**

Precīzi katra uzdevuma termiņi ir norādīti šo Noteikumu Tehniskajā specifikācijā (Pielikums Nr.1).

 **5. Prasības pretendentam**

**5.1.** Iepirkumā savus piedāvājumus var iesniegt jebkura juridiska vai fiziska persona vai šādu personu apvienība (t.sk., personālsabiedrība) jebkurā to kombinācijā, kuru pasūtītājs uzaicinājis piedalīties Iepirkumā un kura spēj un ir tiesīga sniegt Iepirkuma pakalpojumu.

**5.2.** Pakalpojuma izpildei pretendents nodrošina vismaz vienu speciālistu – ekspertu, kuram jābūt:

- augstākā izglītība vēstures jomā;

- vismaz 3 gadu darba pieredzi vēstures jomā;

- pieredze pedagoģiskā vai sabiedrības izglītošanas darbā;

PAPILDU PRASĪBAS ekspertam, kam tiks dota priekšroka:

* zināšanas par militāra mantojuma objektu izpēti, veicināšanu un apzināšanu (piem. dalība projektos, speciālas studijas, publikācijas u.c.) un cita tml. pieredze;
* pieredze līdzvērtīgu pakalpojumu sniegšanā;
* pēdējo 3 (trīs) gadu laikā dalība diskusiju/semināru/pasākumu organizēšanā/vadīšanā militārā mantojuma jomā.

**5.3.** Iesniedzamie dokumenti:

5.2.1. Finanšu piedāvājums atbilstoši Noteikumu 6.nodaļas punktu prasībām (Pielikums Nr. 2.)

5.2.2. Pieteikums dalībai atbilstoši šo Noteikumu Pielikumam Nr. 3.

5.2.3. CV, pakalpojuma izpildei attiecīgas izglītības iestāžu iegūti diplomi, sertifikāti (ja tādi ir), un citas norādes, kas var apstiprināt kompetenci pakalpojumu sniegšanā.

**5.3.** Piedāvājumi Iepirkumā elektroniski jāsūta uz **anna.builo****@zpr.gov.lv** līdz **2024. gada 12. maijam plkst. 23:59**.

**6. Finanšu piedāvājuma nosacījumi**

 **6.1.** Pieteicies un uzaicinātais pretendents norāda cenu, par kādu tas sniegs pakalpojumu. Pakalpojuma cenas tiek norādītas bez pievienotās vērtības nodokļa (PVN) un kopā ar PVN, ja pretendents ir PVN maksātājs.

 **6.2.** Pretendents finanšu piedāvājumā norāda izcenojumus speciālistu darba apmaksai un visas citas izmaksu pozīcijas, ja tādas pakalpojuma izpildē paredzētas.

 **6.3.**Finanšu piedāvājumā norādītā cena ietver visus pretendenta maksājamos nodokļus un darba veikšanas izdevumus (piem., transporta izdevumi nokļūšanai uz/no objekta/pasākuma, un tml.).

 **6.4.** Finanšu piedāvājums tiek iesniegts, aizpildot Noteikumiem pievienoto 2.pielikumu.

**7. Apmaksa par pakalpojuma izpildi**

**7.1.** Apmaksa par pakalpojuma izpildi tiks veikta atbilstoši pretendenta, kurš tiks izraudzīts pakalpojuma veikšanai Iepirkumā, piedāvātajai cenai, un atbilstoši noslēgtā Iepirkuma līguma nosacījumiem.

 **7.2.** Paredzamā kopējā līguma cena ne lielāka par 4000 EUR, ieskaitot visus nodokļus, tai skaitā pievienotās vērtības nodokli (PVN).

 **7.3.** Apmaksas kārtība:

7.3.1. 40% no Līguma summas - pēc Tehniskās specifikācijas 1. pielikuma 4.1.-4.3.punktā noteikto Pakalpojumu nodošanas.

7.3.2. 60% no Līguma summas - pēc Tehniskās specifikācijas 1. pielikuma 4.4. - 4.6. punktā noteikto Pakalpojumu nodošanas.

Apmaksu par attiecīgo pakalpojuma daļu izpildītājs (Iepirkumā uzvarējušais pretendents) saņems pēc tikai pēc konkrēto darbu pabeigšanas un pēc tam, kad Pasūtītājs ar pakalpojuma sniedzēju būs parakstījuši attiecīgā nodevuma pieņemšanas-nodošanas aktu.

**8. Pakalpojumu sniegšanas nosacījumi**

(darba apjoms, prasības u.c. noteikumi, kas var ietekmēt paredzamo līgumcenu)

**8.1.** Vēstures eksperta pakalpojumu sniegšana Zemgales plānošanas reģiona militārā mantojuma jomā jāveic atbilstoši šiem noteikumiem un pievienotajai Tehniskajai specifikācijai (Pielikums Nr.1.), kā arī Pielikumiem nr.4 un nr.5.

**8.2.** Vispārējā darba valoda - latviešu.

**8.3.** Nepieciešamības gadījumā un pēc pieprasījuma Izpildītājs ierodas pie Pasūtītāja pamatjautājumu saskaņošanai.

**8.4.** Pakalpojumu sniegšanas teritorija: Zemgales plānošanas reģionā ietilpstošo pašvaldību teritorija.

**9. Pakalpojuma sniedzēja izvēles nosacījumi**

**9.1.** Pakalpojuma sniedzēja izvēles laikā Pasūtītājs var lūgt pieteikušos pretendentu iesniegt precizējošu informāciju par sevi, par tā piedāvātajiem speciālistiem u.c.

Pakalpojuma sniedzēja izvēles laikā Pasūtītājs var uzaicināt pieteikušos pretendentus uz pārrunām vai arī veikt saraksti ar pretendentu, lai pretendents precizētu un izskaidrotu sava piedāvājuma atsevišķas detaļas un lai saskaņotu Pasūtītāja vajadzības ar pretendenta iespējām.

Tāpat Pasūtītājs ir tiesīgs uzaicināt pretendentu papildināt un uzlabot savu piedāvājumu.

**9.2.** Pasūtītājs neveic vai neturpina pārrunas (vai arī neveic vai neturpina saraksti) ar pretendentu, kurš iesniedzis atbilstošu šo noteikumu prasībām piedāvājumu, bet kurš norādījis, ka piedāvājums ir galīgs, un netiks pārskatīts. Ja pārskatīšanas iespēja ir iespējama kādā piedāvājuma daļā, tad pārrunas vai saraksti ar pretendentu Pasūtītājs veic tikai par to piedāvājuma daļu, kurā iespējama izmaiņu veikšana.

**9.3.** Pasūtītājs ir tiesīgs lūgt pretendentus, ar kuriem piedāvājumu izskatīšanas laikā veiktas pārrunas vai sarakste par piedāvājumu precizēšanu un/vai labošanu, apstiprināt savu galīgo piedāvājumu, ja Pasūtītājs uzskata, ka ir iegūts piedāvājums, kas atbilst tā vajadzībām, samērīgi ar pretendenta piedāvāto pakalpojuma cenu.

 Minētā Pasūtītāja lūguma izteikšanas gadījumā pretendentam jāsniedz atbilde 3 (triju) darbdienu laikā.

**9.4.** Pasūtītājs Iepirkumā izvēlēsies pakalpojuma sniedzēju ar Pasūtītāja ieskatā saimnieciski visizdevīgāko piedāvājumu.

 Līguma slēgšanas tiesības Iepirkumā tiks piešķirtas pretendentam, vērtējot:

1. pretendenta piedāvāto pakalpojuma cenu, kas iekļaujas Projekta budžetā un kura samērota ar pretendenta piedāvājuma saturu;
2. pretendenta iespējamo piedāvāto papildus redzējumu par pakalpojuma tehnisko izpildi;
3. pretendenta pieredze u.c. apstākļi, kas Pasūtītāja ieskatā var nodrošināt vislabāko rezultātu – iespējami kvalitatīvāk izpildīt Iepirkuma līgumu.

 **9.5.** Pasūtītājam ir tiesības pēc saviem ieskatiem izvēlēties vienu no Iepirkuma pretendentiem līguma slēgšanai vai izbeigt šo Iepirkumu bez saistībām informēt pieteikušos uzaicinātos pretendentus par šāda lēmuma pieņemšanas iemesliem.

Pasūtītājs uz pretendenta norādīto e-pastu vai tā pasta adresi paziņos pretendentam savu lēmumu attiecībā uz konkrētā pretendenta iesniegto piedāvājumu.

Pasūtītājam nav pienākuma paskaidrot, iesaistīties sarakstē, pārrunās/diskusijās ar pretendentiem par pakalpojuma sniedzēja izvēles un/vai sadarbības piedāvājumu noraidīšanas iemesliem.

Pasūtītāja Iepirkuma procedūras laikā pieņemtie lēmumi ir konfidenciāli un Pasūtītājam nav nekādu citu pienākumu pret pretendentu, kā vienīgi paziņot konkrētā piedāvājuma izskatīšanas rezultātu, ciktāl tas attiecas uz konkrēto pretendentu.

**10. Līguma slēgšana**

Pasūtītājs slēdz iepirkuma līgumu ar izvēlēto pretendentu, ņemot vērā Tehniskās specifikācijas noteikumus, pretendenta iesniegto piedāvājumu un iespējamās Pasūtītāja un izraugāmā pretendenta pārrunas par precizējamiem un neskaidriem jautājumiem.

**11. Pasūtītāja kontaktinformācija**

Projekta vadītāja Anna Builo- Hoļme, anna.builo@zpr.gov.lv; tel. +371 27000470, +371 63028457

**12.Vispārēja informācija par projektu**

**Akronīms: Military Heritage II**

**Projekta partneri:**

Vadošais partneris: Latvijas Lauku tūrisma asociācija “Lauku ceļotājs”

Partnerība:

Zemgales plānošanas reģions

Lietuvas Lauku tūrisma asociācija

Žemaitijas Nacionālā parka direkcija

Biedrība “Latgales Tūrisma asociācija”

**Projekta mērķis**: Projekta vispārējais mērķis ir palielināt militārā mantojuma tūrisma lomu ekonomiskajā attīstībā, paplašinot Baltijas militārā mantojuma tūrisma produktu Lietuvā un Dienvidlatvijā.

**Projekta apraksts:**

Apzinoties Baltijas valstu kopīgo vēsturi, projekta partneri vēlas paplašināt Baltijas militārā mantojuma tūrisma piedāvājuma teritoriālo pārklājumu, iekļaujot objektus no Dienvidlatvijas un Lietuvas, tādējādi atklājot pilnu vēsturisko stāstījumu. Projekta mērķis ir integrēt aptuveni 300 militārā mantojuma objektus tūrisma produktā, izveidot militārā mantojuma tūrisma maršrutus un pievienot nozīmīgas, jaunas vietas kopējai tīmekļa platformai www.militaryheritagetourism.info.

**Projekta aktivitātes:**

* Partneri organizēs 5 reģionālos informatīvos un klasteru tīkla attīstības seminārus, kā arī valstiska līmeņa pasākumus, lai palielinātu informētību un iesaisti, sasniedzot ieinteresētās puses programmas teritorijā. Paredzēts izveidot tūrisma maršrutus un audio gidus atsevišķiem objektiem Žemaitijā, Latgalē, Zemgalē.
* Turklāt projekta partneri uzlabos nozīmīgus tūrisma objektus – Aukstā kara laika ekspozīciju Plokštinē, Latgales Kultūrvēstures muzeju, Viļakas muzeju un Militārā mantojuma pārgājienu taku Līvānu novadā.
* Lai piesaistītu gan vietējos, gan starptautiskos tūristus un radītu jaunas iespējas tūrisma nozarei, tiks izstrādāti divi drukāti materiāli: Baltijas militārā mantojuma apskata ceļojumu karte un Baltijas militārā mantojuma ceļvedis.
* Veicināšanas nolūkos plānots veidot video un īsos reklāmas rullīšus, kas iepazīstinās ar militārā mantojuma tūrisma produktu, stāstiem un objektiem. Paredzēts organizēt starptautisku mediju tūri, lai veicinātu interesi par Baltijas valstu militārā mantojuma tūrismu un sasniegtu starptautisko mērķauditoriju. Tāpat plānots organizēt arī nacionālo mediju braucienus, lai sasniegtu pašmāju mērķauditoriju un jaunus militārā mantojuma tūrisma objektus, kurus iesaistīt produkta tālākajā izstrādē. Partneri prezentēs produktu specializētajos tūrisma gadatirgos un tematiskajos militārā mantojuma pasākumā/-os.
* Projekta noslēguma konferencē ar starptautisku viesu/lektoru piedalīšanos tiks apkopota starptautiskā sadarbība, akcentēts militārais mantojums abās dzelzs priekškara pusēs un apspriestas inovatīvas pieejas militārā mantojuma lomas palielināšanai tūrismā.
* u.c. aktivitātes projekta mērķa sasniegšanai.

**1.pielikums**

Pakalpojuma sniedzēja izvēles procedūras noteikumiem

“Vēstures eksperta pakalpojumu nodrošināšana projektā

“"Baltijas militārā mantojuma tūrisma produkta

paplašināšana Lietuvā un Dienvidlatvijā"

 (Military Heritage II)”

**TEHNISKĀ SPECIFIKĀCIJA**

1. **Pasūtītājs: Zemgales plānošanas reģions**,

Reģistrācijas Nr. 90002182529,

Juridiskā adrese – Katoļu iela 2b, Jelgava.

1. Projekts: Interreg VI-A Latvijas–Lietuvas programmas 2021.–2027. gadam projekts nr. LL-00052 "Baltijas militārā mantojuma tūrisma produkta paplašināšana Lietuvā un Dienvidlatvijā" (Military Heritage II)
2. **Vēstures eksperta uzdevumi**
	1. Identificēt un aprakstīt Zemgales plānošanas reģiona militārā mantojuma objektus (turpmāk – Objekti) (līdz ~ 50 objekti) iekļaušanai https://militaryheritagetourism.info mājaslapā un maršrutos, kartē, ceļvedī un citur pēc nepieciešamības vēstures posmos:
* Pirmais pasaules karš 1914 - 1918
* Neatkarības kari 1918 – 1920
* Pirmā neatkarība 1920 – 1940
* Otrais pasaules karš 1939 - 1945
* Nacionālo partizānu kustība - mežabrāļi 1944 - 1957
* Padomju okupācija un neatkarības atjaunošana 1945 - 1991
* Atjaunotā neatkarība 1991 - ...

 (turpmāk – Projekta vēstures posmi)

Informācijas apkopošana (apraksti, vēstures dokumenti, vēsturiskās fotogrāfijas, kartes un/vai shēmas, sasaistes ar tēmām, stāstiem, laika līnijām, u.c, ja atbilstoši) un vēsturisko aprakstu sagatavošana par Zemgales plānošanas reģionā esošajiem militārā mantojuma objektiem (līdz ~ 50 objekti) saskaņā ar Projekta mērķiem, kā arī izstrādāto vēsturisko aprakstu paraugu (4. pielikums).

5.pielikumā ir sniegti piemēri iespējamiem objektiem un stāstu tēmām, kuru ir jāpapildina ar citiem iespējamiem objektiem un stāstiem, saskaņojot ar Pasūtītāju.

* 1. Informācijas apkopošana par atmiņu stāstiem (cilvēku atmiņu stāsti, apraksti, vēstures dokumenti, vēsturiskās fotogrāfijas, kartes un/vai shēmas, sasaistes ar tēmām, objektiem, laika līnijām, u.c, ja atbilstoši) un stāstu/liecību par objektiem un ar tiem saistīto notikumu sagatavošana saskaņā ar Projekta mērķiem, kā arī izstrādāto atmiņu stāstu sagatavošanas paraugu (4.pielikums):
		1. līdz 10-20 stāstiem Zemgales plānošanas reģiona teritorijā;
	2. Sagatavot līdz 5 - 10 vēstures tēmas un to aprakstus par Zemgales plānošanas reģiona teritoriju saskaņā ar sagatavošanas paraugu (4.pielikums). Pašlaik vēstures tēmas ir iedalītas 8 tēmu grupās (https://militaryheritagetourism.info/lv/military/topics), attiecībā uz Latvijas vēsturi daudzas tēmas aprakstītas, kas var aptvert arī Zemgali. Ja objekts neatbilsts nevienai norādītai vēstures tēmu grupai, pakalpojuma sniedzējam nepieciešams pievienot jaunu vēstures tēmu.
	3. Definēt 10 Zemgales militārā mantojuma objektus, kur tiks uzstādītas informatīvās plāksnes un pievienoti audio gidi atbilstoši Militārā mantojuma vizuālajām prasībām, balstoties uz veikto izpēti, objektu nozīmīgumu, citiem faktoriem. Vienota dizaina informatīvās plāksnes tiks uzstādītas svarīgākajiem objektiem, kas tiks iekļauti arī mārketinga materiālā - militārā mantojuma tūrisma ceļvedī.
	4. Izstrādāt un iesniegt Pasūtītājam 10 objektu vēsturisko aprakstu 4.4. punktā minētajām informācijas plāksnēm (piemēram, https://galerija.celotajs.lv/lv/f/xArchive/2021/Militarais\_infrastruktura/Military\_info\_plates\_objects/PP1\_LC);
	5. Izstrādāt un iesniegt Pasūtītājam 10 iepriekš definēto objektu vēsturisko informāciju audiogidiem;
	6. Piedalīšanās citās Projekta aktivitātēs (piem. tūrisma produkta izstrādes semināros, diskusijās, konsultāciju un prezentāciju sniegšana, u.c.) savas kompetences ietvaros saskaņā ar Projektu un Projekta norises laika grafiku.

**Papildus nosacījumi:**

1. Pakalpojums ir sniedzams tā, lai izstrādātie teksti, koncepcijas, apraksti ir vērstas uz tūristu piesaisti, kur nepieciešams, atraktīvi, saistoši, taču saglabājot informācijas atbilstību vēstures avotiem un projekta kopējam mērķim.
2. Pakalpojuma izstrādē ir jāskatās esošā mājaslapa <https://militaryheritagetourism.info/lv>, kurā jau norādīti definētie vēstures periodi, laika līnijas, tēmas, u.c. informācija, kas var tikt ņemta kā piemērs.
3. Pretendents saskaņo ar Pasūtītāju visus uzdevumu darbu nodevumus, kas saistīti ar pakalpojuma izpildi. Ja Pasūtītājam ir iebildumi, labojumi, ieteikumi jebkura uzdevumu nodevumu pilnveidei, tad Izpildītājam ir attiecīgi jāveic labojumi. Nodotajā nodevumā ir iespējami grozījumi, iepriekš sasakņojot to ar Pasūtītāju.

4. Vēstures eksperta uzdevumi, sasniedzamie rezultāti un termiņi

|  |  |  |  |  |  |
| --- | --- | --- | --- | --- | --- |
| **Nr. p.k.** | **Uzdevums** | **Sasniedzamais rezultāts** | **Nodevums** | **Iesniegšanas termiņš** | **Iesniegšanas formāts** |
| 4.1. | Identificēt, papildināt esošo objektu sarakstu un aprakstīt Zemgales plānošanas reģiona militārā mantojuma objektus | Identificēti/apkopoti/ papildināti un sagatavoti militāro objektu vēsturiskie apraksti saskaņā ar tehniskās specifikācijas 4.Pielikumu, t.sk. par katru objektu pievienoti attiecīgie vēstures dokumenti, ja tie ir pieejami, piem., fotogrāfijas, kartes, shēmas u.c. | Sagatavoti apraksti līdz 50 (piecdesmit) objektiem | Līdz 2024.gada oktobrim. | Elektroniskā formātā, latviešu valodā |
| 4.2. | Apkopot informāciju un sagatavot cilvēku atmiņu stāstus par ZPR teritorijā esošajiem militārajiem objektiem un ar tiem sasaistītajiem notikumiem  | Sagatavoti cilvēku atmiņu stāsti par militārajiem objektiem un ar tiem sasaistītajiem notikumiem saskaņā ar tehniskās specifikācijas 4.Pielikumu, t.sk. par katru stāstu pievienoti attiecīgie vēstures dokumenti, ja tie ir pieejami, piem., fotogrāfijas, kartes, shēmas u.c. | Sagatavoti līdz 10-20 (desmit līdz divdesmit) cilvēku atmiņu stāsti | Līdz 2024.gada oktobrim. | Elektroniskā formātā, latviešu valodā |
| 4.3. | Sagatavot vēstures tēmas un to aprakstus par Zemgales plānošanas reģiona teritoriju  | Sagatavotas vēstures tēmas par Zemgales plānošanas reģiona teritoriju saskaņā ar sagatavošanas paraugu un esošajām tēmām https://militaryheritagetourism.lv), (4.pielikums). | Sagatavotas līdz 5 - 10 (piecas līdz desmit) vēstures tēmas un to apraksti | Līdz 2024.gada oktobrim. | Elektroniskā formātā, latviešu valodā |
| 4.4. | Definēt 10 Zemgales militārā mantojuma objektus, kur tiks uzstādītas informatīvās plāksnes un pievienoti audio gidi atbilstoši Militārā mantojuma vizuālajām prasībām, balstoties uz veikto izpēti, objektu nozīmīgumu, citiem faktoriem. Izstrādāt un iesniegt Pasūtītājam 10 (desmit) objektu vēsturiskos aprakstu informācijas plāksnēm. | Definēti 10 Zemgales militārā mantojuma objekti, kur tiks uzstādītas informatīvās plāksnes un pievienoti audio gidi atbilstoši Militārā mantojuma vizuālajām prasībām, balstoties uz veikto izpēti, objektu nozīmīgumu, citiem faktoriem. Izstrādāti un iesniegti 10 (desmit) objektu vēsturiskie apraksti 10 informācijas plāksnēm. | Definēti 10 Zemgales militārā mantojuma objekti Izstrādāti un iesniegti 10 (desmit) objektu vēsturiskie apraksti | Līdz 2024. gada decembrim. | Elektroniskā formātā, latviešu valodā |
| 4.5. | Izstrādāt un iesniegt Pasūtītājam 10 objektu vēsturisko informāciju audiogidiem  | Izstrādāti un iesniegti 10 (desmit) vēsturiskie apraksti audiogidiem.  | Iesniegti 10 ( desmit) objektu vēsturiskās informācijas apraksti audiogidiem.  | Līdz 2024. gada decembrim. | Elektroniskā formātā, latviešu valodā |
| 4.6. | Piedalīties citās Projekta aktivitātēs (piem. tūrisma produkta izstrādes semināros, diskusijās, noslēguma konferencē, konsultāciju un prezentāciju sniegšana, u.c.), sadarboties ar projektā iesaistītajiem partneriem saskaņā ar Projektu un Projekta norises laika grafiku. Pēc nepieciešamības sniegt priekšlikumus un norādes par projektā plānoto rezultātu ieviešanu. | Dalība līdz 2 (divās) ar Projektu saistītos pasākumos (semināri, projektu sanāksmes, diskusijas u.c.) | Nodrošināta dalība līdz 2 (divās) ar Projektu saistītos pasākumos.Ja nepieciešams/ pēc Pasūtītāja aicinājuma. | Līdz 2024. gada decembrim. | Ja nepieciešams/ pēc Pasūtītāja aicinājuma. |

Pasūtītājs bez Izpildītāja piekrišanas var precizēt veicamos uzdevumus, bet nepalielinot to apjomu. Ar Izpildītāja rakstisku piekrišanu veicamo uzdevumu apjomu var palielināt.

Izņēmuma gadījumos (katrs gadījums tiek vērtēts atsevišķi) Pasūtītājs var mainīt nodevumu termiņus, rakstiski vienojoties ar Izpildītāju.

**Pielikums Nr.2.**

Pakalpojuma sniedzēja izvēles procedūras noteikumiem

“Vēstures eksperta pakalpojumu nodrošināšana projektā

“"Baltijas militārā mantojuma tūrisma produkta

paplašināšana Lietuvā un Dienvidlatvijā"

 (Military Heritage II)”

**FINANŠU PIEDĀVĀJUMS**

Pakalpojuma sniedzēja izvēles procedūrai

**“VĒSTURES EKSPERTA PAKALPOJUMU NODROŠINĀŠANA PROJEKTĀ**

**“"BALTIJAS MILITĀRĀ MANTOJUMA TŪRISMA PRODUKTA**

**PAPLAŠINĀŠANA LIETUVĀ UN DIENVIDLATVIJĀ"**

 **(MILITARY HERITAGE II)””**

Pretendents - *(pretendenta nosaukums/vārds,uzvārds*) (turpmāk – Pretendents) apņemas veikt pilnu pasūtījuma izpildi saskaņā ar Zemgales plānošanas reģiona pakalpojuma sniedzēja izvēles procedūras “Vēstures eksperta pakalpojumu nodrošināšana projektā “"Baltijas militārā mantojuma tūrisma produkta paplašināšana Lietuvā un Dienvidlatvijā"(Military Heritage II)” Noteikumiem un tiem pievienoto Tehnisko specifikāciju, Pielikumiem un savu piedāvājumu.

Pretendents apliecina, ka ir pilnībā iepazinies ar iepirkuma noteikumiem, tai skaitā noteikumiem par iesniedzamo finanšu piedāvājumu, pasūtījuma apjomu, un pretendenta piedāvātā līgumcena sedz visas ar pasūtījumu saistītās pretendenta izmaksas, kā arī piedāvātājā pakalpojuma gala cenā ietilpst jebkādi nodokļi, tajā skaitā pievienotās vērtības nodoklis (ja attiecināms) un jebkādi pretendenta izdevumi.

|  |  |  |
| --- | --- | --- |
| **NPK** | **Pozīcija** | **Cena EUR** **bez PVN** |
| **1.** |  |  |
| **2.** |  |  |
| **...** | Citas izmaksas (ja Pretendents vēlas norādīt) |  |
| Kopā EUR bez PVN |  |
| PVN \_ \_% (ja attiecināms) |  |
| Kopā EUR ar PVN |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Pretendenta – fiziskas personas vārds, uzvārds*

*vai arī*

*pretendenta – juridiskās personas vai personālsabiedrības likumiskā pārstāvja vai tā pilnvarotās*

*personas amats (ja ir), vārds, uzvārds*

**Pielikums Nr.3.**

Pakalpojuma sniedzēja izvēles procedūras noteikumiem

“Vēstures eksperta pakalpojumu nodrošināšana projektā

“"Baltijas militārā mantojuma tūrisma produkta

paplašināšana Lietuvā un Dienvidlatvijā"

 (Military Heritage II)”

**PIETEIKUMS DALĪBAI**

**Zemgales plānošanas reģiona**

**pakalpojumu sniedzēju izvēles procedūrā**

***“VĒSTURES EKSPERTA PAKALPOJUMU NODROŠINĀŠANA PROJEKTĀ***

***“"BALTIJAS MILITĀRĀ MANTOJUMA TŪRISMA PRODUKTA***

***PAPLAŠINĀŠANA LIETUVĀ UN DIENVIDLATVIJĀ"***

 ***(MILITARY HERITAGE II)””***

*\_\_ \_\_ \_\_ \_\_ \_\_ \_\_ \_\_ \_\_ \_\_ \_\_ /vieta, datums/*

Ar šo, *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *( pretendenta nosaukums)*

(turpmāk – **Pretendents**)iesniedz piedāvājumu *Zemgales plānošanas reģiona* rīkotajā *Pakalpojumu sniedzēju izvēles procedūrā* “*Vēstures eksperta pakalpojumu nodrošināšana projektā “"Baltijas militārā mantojuma tūrisma produkta paplašināšana Lietuvā un Dienvidlatvijā" (Military Heritage II)”*” *(*turpmāk – **Iepirkums**).

Pretendents apliecina, ka

1)ir pilnībā iepazinies ar Iepirkuma nolikumu, visas Iepirkuma nolikumā un tam pievienotajos pielikumos izvirzītās prasības ir skaidras un pilnībā saprotamas;

2) apņemas ievērot Nolikuma prasības;

3) pretendentam ir pietiekami finanšu resursi līguma izpildei bez avansa maksājuma;

4) visas sniegtās ziņas piedāvājumā ir patiesas.

5) Pretendents apliecina, ka tam ir nepieciešamie speciālisti un resursi, lai kvalitatīvi veiktu darba uzdevumu.

 Līguma slēgšanas tiesību piešķiršanas gadījumā Pretendents apņemas izpildīt pakalpojumu saskaņā ar Iepirkuma noteikumiem un iesniegto piedāvājumu.

Informācija par pretendentu :

|  |  |
| --- | --- |
| Pretendenta (arī personu apvienības katra dalībnieka) pilns nosaukums/vārds uzvārds un reģistrācijas Nr./personas kods |  |
| Pretendenta (arī personu apvienības katra dalībnieka) juridiskā adrese/dzīves vieta |  |
| Faktiskā adrese (pasta korespondence) |  |
| Paraksttiesīgā (pretendentu pārstāvošā) persona: vārds un uzvārds; amats; pamatojums pārstāvēt pretendentu uz pilnvaras pamata, pievienojot parastās komercpilnvaras apliecinātu kopiju *(ja attiecināms)*; norāde uz prokūras esamību, ja pārstāvis ir prokūrists, pievienojot attiecīgā reģistra izsniegtā dokumenta, kas apliecina prokūras esamību, apliecinātu kopiju *(ja attiecināms)* |  |
| Tālruņa un/vai faksa numurs saziņai ar pretendentu |  |
| E-pasts saziņai ar pretendenta  |  |
| Pretendenta interneta adrese/mājaslapa *(ja ir)* |  |
| Kontaktpersonas iepirkumā vārds un uzvārds, amats vai pilnvarojums, e-pasts, telefons |  |
| Pretendenta bankas rekvizīti (personu apvienībai – par tiem dalībniekiem, ar kuriem Pasūtītājs veiks norēķinus): bankas nosaukums; SWIFT kods; Bankas konta numurs (IBAN) /*šī ir ieteicamā aile, ne obligātā; taču minētie rekvizīti būs jānorāda uzvarējušajam pretendentiem, slēdzot iepirkuma līgumu/* |  |

*Pretendenta – fiziskas personas vārds, uzvārds*

*vai arī*

*pretendenta – juridiskās personas vai personālsabiedrības likumiskā pārstāvja vai tā pilnvarotās*

*personas amats (ja ir), vārds, uzvārds*